Specialisto apsilankymo dažnumą rekomenduojame atsižvelgdami į augalų rūšis, kiekius, dydžius, erdvės oro drėgnumą ir šviesos intensyvumą. Namuose klientai dažniausiai puikiai susitvarko su tokiomis reguliariomis užduotimis, kaip laistymas, lapų valymas, vainiko formavimas, tręšimas. Tačiau specialisto pagalbos prireikia, persodinant, genėjant ar gydant augalą, jam susirgus. Kitokia situacija biuruose, ypač dideliuose, kur nėra už augalų priežiūrą atsakingo asmens, tai paliekama valytojoms. Priežiūra dažnai būna neprofesionali, nereguliari, dėl ko gražiausi augalai palaipsniui nusilpsta, netenka estetinio vaizdo. Kad to išvengtume, siūlome specialisto paslaugas kas savaitę, mėnesį ar sezoną.